《次韵仲信雨中见简》
宋代·李洪

蛙黾几争席，霪霖苦未乾。
烟花三月暮，风柳万丝寒。
缸面醅初拨，床头易懒看。
客愁无处著，何地觅心安。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。